Solidariteit vra hof om polisie se regstellendeaksieplan te skrap - Solidariteit WêreldSolidariteit Wêreld | Page 712
Tuis › Mediaverklarings › Solidariteit vra hof om polisie se regstellendeaksieplan te skrap
Solidariteit vra hof om polisie se regstellendeaksieplan te skrap
Woensdag, Maart 23rd, 2016
Die vakbond Solidariteit het die arbeidshof in Johannesburg vandag versoek om die Suid-Afrikaanse Polisiediens (SAPD) se huidige regstellendeaksieplan (vir die tydperk 2015-2019) ongeldig te verklaar. Solidariteit meen dié plan kom, soos die polisie se vorige regstellendeaksieplan wat reeds ongeldig verklaar is, op ʼn kwotastelsel neer.
Volgens Anton van der Bijl, hoof van Solidariteit se Sentrum vir Billike Arbeidspraktyke, wil Solidariteit deur middel van sy hofaksie verhoed dat daar verder onbillik teen enige persoon in die SAPD gediskrimineer word. “Die SAPD se regstellendeaksieplanne sal, indien dit toegepas word, op onbillike diskriminasie neerkom. Ons meen die planne is net ʼn rookskerm vir die polisie om kwotas volgens die nasionale rassedemografie toe te pas. Sodoende word ervaring misken en dienslewering trek aan die kortste ent,” verduidelik Van der Bijl.
Van der Bijl sê die uitkoms van die hofsaak raak duisende poste in die polisie. “Solidariteit vra onder meer in sy dringende hofaansoek dat meer as 5 000 poste in die polisie, wat in Februarie vanjaar geadverteer is, nie ingevolge die teikens van die polisie se huidige regstellendeaksieplan gevul moet word nie,” sê Van der Bijl.
Die partye het hul betoog gelewer en daar word op die uitspraak gewag.
Maatskappye sal vaardige werknemers mis, sê Solidariteit
Solidariteit het vandag ʼn stakingskennisgewing aan die werkgewersorganisasies in die metaal- en ingenieursbedryf oorhandig met betrekking tot ʼn beplande staking wat op Maandag, 9 Julie sal begin. Dit volg nadat onderhandelinge in die bedryf misluk het weens die werkgewers se miskenning van die waarde van hul vaardige personeel. Volgens Jaco ... Lees meer
Solidariteit vra dat Eskom hom by onderhandelinge bepaal
Die vakbond Solidariteit het die bestuur van Eskom vandag versoek om op die loononderhandelinge tussen die vakbonde en die maatskappy te konsentreer, liewer as om irrelevante en voortydige regsaksies op die dag voor onderhandelinge teen die vakbonde te loods. Dit volg nadat Eskom vandag in die Arbeidshof ʼn interdik teen ... Lees meer
Loonooreenkoms by LNR bereik
Na ʼn strawwe loononderhandelingseisoen by die Landbounavorsingsraad (LNR) is ʼn ooreenkoms uiteindelik hierdie week gesluit. Die vakbonde Solidariteit en NEHAWU het die ooreenkoms, wat op die handhawing van die 25ste persentiel vir werknemers wat onder die 25ste persentiel vergoed word, met die LNR gesluit. Dit beteken ʼn gemiddelde verhoging van ... Lees meer
« Vorige 1 … 710 711 712 713 714 … 752 Volgende »